Tom Clancy
Thomas Leo Clancy Jr. syntyi 12. huhtikuuta 1947 Baltimore Countyn kaupungissa Marylandissä, Yhdysvalloissa. Clancy opiskeli Loyola Blakefield Jesuit Schoolin katolisessa koulussa. Alun perin hän opiskeli fysiikkaa, mutta omien sanojensa mukaan hän menetti kiinnostuksensa tieteisiin ja aloitti englannin kielen opiskelun. Hän valmistui collegesta vuonna 1969 ja ryhtyi vakuutusvirkailijaksi. Koska ammatti ei kuitenkaan osoittautunut erityisen tuottoisaksi, Clancy päätti hyödyntää englannin kielen opintojaan ja ryhtyi jännityskirjailijaksi.
Sam Fisher
Fisher värvättiin vastaperustetun Third Echelonin ensimmäiseksi kenttäagentiksi vuoteen 2004 sijoittuvassa "Tom Clancy’s Splinter Cell" -pelissä. Fisher on sittemmin tunkeutunut muiden muassa lentokentille, pilvenpiirtäjiin, öljynporauslautoille, rahtilaivoihin, sotilastukikohtiin, sukellusveneisiin ja jopa Yhdysvaltain keskustiedustelupalvelu CIA:n päämajaan. Hän on pelastanut Yhdysvaltain kansallisen turvallisuuden lukuisia kertoja; esimerkkeinä "Splinter Cellissä" Fisher salamurhaa Yhdysvaltoja informaatiosodankäynnillä uhanneen entisen Georgian presidentin Kombayn Nikoladzen ja "Pandora Tomorrow" -pelissä hän estää tappavaa isorokkopommia räjähtämästä Los Angelesin kansainvälisellä lentoasemalla.